cyanic-selkie/wikianc huggingface dataset:
სიმფონია № 9 (ბეთჰოვენი)
აღსანიშნავი პერფორმანსები და ჩანაწერები
მეორე ჩანაწერი ბერნსტაინმა ვენის ფილარმონიულ ორკესტრთან ერთად გააკეთა Deutsche Grammophon-ისთვის, 1979 წელს. მასში მონაწილეობდნენ გუინეტ ჯოუნსი (სოპრანო), ჰანა შვარცი (მეცო), რენე კოლო (ტენორი), კურტ მოლი (ბანი) და ვენის სახელმწიფო ოპერის გუნდი.
ბერნსტაინმა ასევე იდირიჟორა სიმფონიის ოდნავ შეცვლილი ვარიანტი Konzerthaus Berlin-ში, აღმოსავლეთ ბერლინში სადაც სიტყვა Freude (სიხარული) შეცვლილი იყო სიტვით Freiheit (თავისუფლება). 1989 წლის შობას გამართული კონცერტი ბერლინის კედლის დაცემას ეძღვნებოდა. ორკესტრი და გუნდი, რომელიც აღნიშულ კონცერტში მონაწილეობდა, ბევრი სხვადასხვა ეროვნების მუსიკოსებისგან შედგებოდა: ბავარიის რადიოს სიმფონიური ორკესტრი და გუნდი, ბერლინის რადიოს სიმფონიური ორკესტრი და გუნდი, დრეზდენის საქსონიის სახელმწიფო კაპელის წევრები და დრეზდენის ბავშვთა ფილარმონიული გუნდის წევრები - გერმანიიდან; კიროვის თეატრის ორკესტრის წევრები საბჭოთა კავშირიდან; ლონდონის სიმფონიური ორკესტრის წევრები გაერთიანებული სამეფოდან; ნიუ-იორკის ფილარმონიული ორკესტრის წევრები აშშ-დან და პარიზის ორკესტრის წევრები საფრანგეთიდან. სოლისტები იყვნენ ჯუნ ანდერსონი (სოპრანო), სარა უოკერი (მეცო-სოპრანო), კლაუს კენიგი (ტენორი) და იან-ჰენდრიკ როტერინგი (ბანი). ეს ბოლო შემთხვევა იყო, როცა ბერნსტაინმა ეს სიმფონია იდირიჟორა. იგი ათი თვის შემდეგ გარდაიცვალა.
სერ გეორგ შოლტიმ მეცხრე სიმფონია ორჯერ იდირიჟორა ჩიკაგოს სიმფონიურ ორკესტრთან და ჩიკაგოს სიმფონიურ გუნდთან ერთად. პირველად 1972 წელს, სოლისტებთან პილარ ლორენგართან, ივონ მინტონთან, სტიუარტ ბაროუზთან და მარტი ტალველასთან ერთად, ხოლო მეორედ - 1986 წელს, სადაც სოლისტები ჯესი ნორმანი, რაინჰილდ რუნკელი, რობერტ შუნკი და ჰანს სოტინი იყვნენ. მეორე შესრულების ჩანაწერმა 1987 წელს გრემის ჯილდო მოიპოვა საუკეთესო საორკესტრო შესრულებისთვის.
2018 წელს, BBC Proms-ის ახალგაზრდულმა გუნდმა შეასრულა სიმფონია სერ გეორგ შოლტის სახელობის იუნესკოს მშვიდობის მსოფლიო ორკესტრთან ერთად Royal Albert Hall-ში. ის მეცხრე განყოფილებაში შესრულდა, რომელსაც „ომი და მშვიდობა“ ერქვა და მიეძღვნა პირველი მსოფლიო ომის დასრულებიდან ასი წლისთავს. მას დონალდ რანიკლსი დირიჟორობდა და BBC-ზე პირდაპირ ეთერში გადაიცემოდა.
არსებობს რამდენიმე ჩანაწერი, სადაც დირიჟორები ეცადნენ სიმფონიის იმ ჟღერადობის მიღწევას, როგორიც იქნებოდა ბეთჰოვენის სიცოცხლეში, რისთვისაც შესაბამისი პერიოდის ინსტრუმენტები და ბეთჰოვენისეული ტემპები იყო გამოყენებული. მათგან აღსანიშნავია:
79 წუთიანი ხანგრძლივობით, მეცხრე სიმფონიის უგრძესი ჩანაწერი ეკუთვნის კარლ ბემს და ვენის ფილარმონიულ ორკესტრს (1981). სოლისტებში ჯერი ნორმანი და პლასიდო დომინგოც შედიოდნენ.
გავლენა
მეცხრე სიმფოანიამ შემდეგი თაობების ბევრ კომპოზიტორზე მოახდინა გავლენა, როგორც რომანტიკულ პერიოდში, ისე მას შემდეგაც.
ერთ-ერთი მნიშვნელოვანი თემა იოჰანეს ბრამსის 1-ლი სიმფონიიდან ენათესავება სიხარულის თემას ბეთჰოვენის მეცხრე სიმფონიის ფინალიდან. გადმოცემის თანახმად, როცა ამაზე ბრამსს მიუთითეს, მან უპასუხა: „მაგას ყველა სულელი დაინახავს!“ ბრამსის ამ სიმფონიას ხშირად „ბეთჰოვენის მეათეს“ უწოდებდნენ, რაც ზოგჯერ საქებარი, ზოგჯერ კი სალანძღავი ეპითეტი იყო.
მეცხრე სიმფონიამ გავლენა მოახდინა ანტონ ბრუკნერის სიმფონიების ფორმაზე. მისი მე-3 სიმფონია იგივე, D-მინორულ ტონალობაშია და მისგან აღებულ საკმაოდ ბევრ თემატურ იდეას იყენებს. მე-7 სიმფონიის კოლოსალურ ნელ მოქმედებას იგივე, A–B–A–B–A ფორმა აქვს, რაც ბეთჰოვენის მე-9-ს III მოქმედებას და მისგან გარკვეულ ორნამენტებსაც სესხულობს.
ანტონინ დვორჟაკის მე-9 სიმფონიის (From the New World) სკერცოში, დაღმავალი კვარტები და ლიტავრები ბეთჰოვენის მეცხრეს სკერცოს ალუზიაა.
ლეგენდის მიხედვით, კომპაქტ დისკის 74 წუთიანი ფორმატი მეცხრე სიმფონიის დატევის მიზნთ შემუშავდა, კონკრეტულად, 1951 წლის ვილჰემ ფურტვენგლერის შესრულების ხანგრძლივობის მიხედვით.
ფილმში The Pervert's Guide to Ideology, სლავოი ჟიჟეკი ხაზს უსმევს სიმფონიის მეოთხე მოქმედების გამოყენებას ნაციზმის, ბოლშევიზმის, ჩინეთის კულტურული რევოლუციის, აღმოსავლეთ-დასავლეთ გერმანიის ოლიმპიური გუნდის, სამხრეთ როდეზიის, აბიმაილ გუზმანის, ევროსაბჭოს და ევროგაერთიანების მიერ.
ცივი ომის დროს გერმანიის გაყოფის კვალდაკვალ, ოდა სიხარულს სეგმენტი გამოყენებული იქნა გერმანიის გაერთიანებული გუნდის ჰიმნად ოლიმპიურ თამაშებზე 1956-დან 1968 წლამდე. მუსიკალური ფონი (სიტყვების გარეშე) 1972 ევროსაბჭომ, ხოლო მოგვიანებით, 1985 წელს, ევროკავშირმა, ევროპის ჰიმნად მიიღო. იგივე თემა გამოიყენებოდა როდეზიის ჰიმნად 1974-1979 წლებში, ტექსტით „Rise, O Voices of Rhodesia“.
გერმანიის მუშათა მოძრაობამ წამოიწყო მეცხრე სიმფონიის შესრულებს ტრადიცია ყოველ ახალ წელს, 1918 წლიდან. პერფორმანსი იწყებოდა 23 საათზე ისე, რომ ფინალური მოქმედება ახალ წელს დამთხვეოდა. ეს ტრადიცია ნაცისტური რეჟიმის დროსაც გაგრძელდა, ხოლო აღმოსავლეთ გერმანიაში - ომის შემდეგაც.
ლიტერატურა
წიგნები და კვლევითი სტატიები:
რესურსები ინტერნეტში
აუდიო
ვიდეო
შენიშვნები
<references group="შ" responsive="" />
სქოლიო
კატეგორია:ბეთჰოვენის სიმფონიები კატეგორია:მსოფლიო მეხსიერების რეესტრის ობიექტები
ფრონტეირა (მინას-ჟერაისი)
ფრონტეირა (Fronteira) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 458 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ ფრუტალის შემადგენლობაში.
2010 წლის მონაცემებით, მოსახლეობა 14 041 ადამიანს შეადგენდა, მოსახლეობის სიმჭიდროვე 70.21 კმ²-ზე. ფართობი 199 987 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
საქართველოს სახელმწიფო უსაფრთხოების სამსახური
საქართველოს სახელმწიფო უსაფრთხოების სამსახური — საქართველოს მთავრობის უშუალო დაქვემდებარებაში არსებული აღმასრულებელი ხელისუფლების სპეციალური დანიშნულების დაწესებულებათა სისტემა, რომელიც უზრუნველყოფს სახელმწიფო უსაფრთხოების დაცვას. ცალკე სამსახურად ფუნქციონირებს 2015 წლის 1 აგვისტოდან.
განსაკუთრებული რაზმი
მინი|[[განსაკუთრებული რაზმის ხელმძღვანელი მელქისედეკ კედია.]] საქართველოს დემოკრატიული რესპუბლიკის პერიოდში შეიქმნა შინაგან საქმეთა სამინისტროს განსაკუთრებული რაზმი, უწყება, რომელსაც ევალებოდა სახელმწიფო უსაფრთხოების დაცვა.
განსაკუთრებული რაზმი შეიქმნა შინაგან საქმეთა მინისტრის ნოე რამიშვილის პირადი ინიციატივით. კანონპროექტი ეროვნულმა საბჭომ დაამტკიცა 1918 წლის 26 ივლისს.
თავდაპირველად რაზმი დაარსდა 6 თვით, თუმცა შემდეგ მისი მოქმედება გახანგრძლივდა და მუდმივად არსებობდა საქართველოს პირველი რესპუბლიკის არსებობის პერიოდში. რაზმის მიზანი იყო ბრძოლა კონტრრევოლუციის, სპეკულაციისა და ძარცვა-გლეჯის წინააღმდეგ, ამავდროულად, რაზმი ებრძოდა ბოლშევიკების ანტისახელმწიფოებრივ მოქმედებებს, რუსული სპეცსამსახურების საქმიანობას საქართველოს ტერიტორიაზე. რაზმი მთლიანად შინაგან საქმეთა სამინისტროს დაქვემდებარებაში იყო და მოქმედებდა მინისტრის პირადი განკარგულებით. უშუალოდ რაზმს მეთაურობდა მელქისედეკ კედია.
რაზმის უფროსს და მის თანამშრომლებს უფლება ჰქონდათ, აუცილებლობის შემთხვევაში დაეპატიმრებინათ ცალკეული პირები და ჩაეტარებინათ ჩხრეკა. სამსახურებრივი მოვალეობის შესრულებისას რაზმის უფროსს უფლება ჰქონდა, დახმარებისათვის მიემართა მილიციის, ჯარისა და გვარდიის ნაწილებისათვის. განსაკუთრებულ რაზმში შედიოდა როგორც ოპერატიული დანაყოფი, ასევე სპეცდანიშნულების შეიარაღებული ფორმირება — მფრინავი რაზმი.
2015 წლის რეფორმა
საქართველოს უსაფრთხოების სამსახურის ფორმირება მოხდა 2015 წლის 1 აგვისტოს, გამოეყო რა საქართველოს შინაგან საქმეთა სამინისტროს.
რეფორმის შედეგად, საქართველოს უსაფრთხოების სამსახურში იმჟამად შსს-ის სტრუქტურაში შემავალი შემდეგი დანაყოფები გაერთიანდნენ: კონტრტერორისტული ცენტრი, კონტრდაზვერვის დეპარტამენტი, სახელმწიფო უსაფრთხოების სააგენტო (სუს-ი), ანტიკორუფციული სააგენტო, საინფორმაციო-ანალიტიკური დეპარტამენტი, სპეციალური ოპერაციების დეპარტამენტი და ოპერატიულ-ტექნიკური დეპარტამენტი. ამ უკანასკნელს ფარული საგამოძიებო მოქმედებების განხორციელება ევალებოდა.
დანარჩენი დანაყოფები, რომელთაც პოლიციური, კერძოდ კი საზოგადოებრივი წესრიგისა და მართლწესრიგის დაცვის ფუნქციები აკისრიათ, მათ შორის კრიმინალური პოლიცია, სასაზღვრო პოლიცია და მომსახურების სააგენტო, შინაგან საქმეთა სამინისტროს დაქვემდებარებაში დარჩებიან.
შსს-სგან განსხვავებით, რომელიც მთავრობის შემადგენელ ნაწილად რჩება, სახელმწიფო უსაფრთხოების სამსახური მთავრობის უშუალო დაქვემდებარებაში არსებულ სპეციალური დანიშნულების დაწესებულება იქნება, რომლისთვისაც ერთ-ერთ სახელმძღვანელო პრინციპად კანონპროექტი „პოლიტიკურ ნეიტრალობას“ განსაზღვრავს.
ამ ახალი უწყების ხელმძღვანელს, კანონპროექტის თანახმად, პრემიერ-მინისტრი შეარჩევს და შესთავაზებს მთავრობას, რომელიც მოწონების შემთხვევაში, კანდიდატურას პარლამენტს წარუდგენს დასამტკიცებლად. საკანონმდებლო ორგანო წარდგენიდან მაქსიმუმ 14 დღეში სრული შემადგენლობის უმრავლესობით ანუ 76 ხმით ამტკიცებს თანამდებობაზე სახელმწიფო უსაფრთხოების სამსახურის უფროსს, რომლის უფლებამოსილების ვადა 6 წელს შეადგენს. ვახტანგ გომელაურის კანდიდატურას მხარი 83-მა დეპუტატმა დაუჭირა.
2017 წლის 13 ნოემბრის საკადრო ცვლილებების თანახმად, სახელმწიფო უსაფრთხოების სამსახურს შეუერთდა საგარეო დაზვერვის სამსახური.
საგანგებო რაზმი
1918 წლის 17 აგვისტო - საქართველოს ოკუპაციამდე, 17 მარტი, 1921
საქართველოს სახელმწიფო უშიშროების მინისტრები
1991 წელს საქართველოს სსრ მინისტრთა საბჭოს სახელმწიფო უშიშროების კომიტეტმა (КГБ) ტრანსფორმაცია განიცადა და ეწოდა საქართველოს სახელმწიფო უშიშროების სამინისტრო. საქართველოს სახელმწიფო უშიშროების მინისტრად პრეზიდენტმა ზვიად გამსახურდიამ დანიშნა КГБ-ს ყოფილი საგარეო დაზვერვის თანამშრომელი ანზორ მაისურაძე. მის შესახებ ცნობილია, რომ 60-ან წლებში 8 წელი იმსახურა КГБ-ს რეზიდენტურაში იორდანიაში. 1991 წლის 2 დეკემბერს ანზორ მაისურაძე გადადგა დაკავებული თანამდებობიდან. იგი შეცვალა ასევე ყოფილმა КГБ-ს თანამშრომელმა, თამაზ ნინუამ.
1991 წლის 22 დეკემბრის თბილისის სამოქალაქო ომის დროს თამაზ ნინუა გადავიდა თენგიზ კიტოვანის და ჯაბა იოსელიანის მხარეს. მათი ხელისუფლებაში ძალადობრივი გზით მოსვლის დროს ნინუამ მიიღო შსს მინისტრის მოადგილის თანამდებობა. 2003 წელს ის გავიდა პენსიაზე და დაკავდა მცირე ბიზნესით ტყავის წარმოების დარგში.
2009 წლის 13 ნოემბერს თამაზ ნინუა და მისი მეუღლე თბილისში, ადამ მიცკევიჩის №18-ში მოკლულები იპოვეს. სამართალდამცავების ინფორმაციით, გვამები საძინებელ ოთახში აღმოაჩინეს. თამაზ ნინუა სავარძელში მჯდომი მოკლეს, მისი მეუღლე ეთერ ნინუა კი საწოლში იყო ჩაცხრილული. ორივე მათგანს ტყვია შუბლში ჰქონდა მოხვედრილი. უშიშროების გენერლის მკვლელობა პრეზიდენტ ზვიად გამსახურდიას დაღუპვის საგამოძიებო კომისიის შექმნას დაემთხვა, რაც სხვადასხვა ეჭვის მიზეზად იქცა. ოფიციალურად თამაზ ნინუას მკვლელად ითვლებოდა ახლო პარტნიორი ბიზნესში, ვინმე თამაზ გოგია. ის გასამართლდა 2010 წლის 13 აგვისტოს და მკვლელობისთვის 17 წლიანი პატიმრობა მიესაჯა, მაგრამ მან ჩადენილი დანაშაული არ აღიარა.
„ამ გადაწყვეტილების მიღებამდე აღნიშნულ საქმეზე ჩატარდა ხელახალი სრულყოფილი და ობიექტური გამოძიება, დაიკითხნენ ახალი მოწმეები, ჩატარდა ათეულობით საგამოძიებო და საპროცესო მოქმედება, შესწავლილ იქნა საგამოძიებო და სასამართლო საქმის მასალები, მოპოვებულ იქნა ახალი მტკიცებულებები და ფაქტები, რის შედეგადაც სრულად გამოირიცხა თამაზ გოგიას მხრიდან დანაშაულის ჩადენის ფაქტი, გარდა ამისა, ახალი გამოძიებით გამოიკვეთა ის გარემოება, რომ სამართალდამცველი ორგანოების თანამშრომლებს გააჩნდათ არალეგიტიმური დაინტერესება თამაზ გოგიას მიმართ, რათა მას ხელოვნურად შერაცხოდა თამაზ და ეთერ ნინუების მკვლელობის ფაქტი“, — ნათქვამია მთავარი პროკურატურის განცხადებაში.
2010 წლის 13 აგვისტოს თამაზ გოგიას მიმართ გამამტყუნებელი განაჩენის გამოტანას საფუძვლად დაედო ქიმიური ექსპერტიზის დასკვნა, რომელიც თითქოსდა დანაშაულის ჩადენას ამტკიცებდა. ახალი გამოძიების ფარგლებში ჩატარებულმა ექსპერტიზამ თამაზ გოგიას ბრალეულობა გამორიცხა და აჩვენა, რომ მის მიმართ ბრალეულობის მტკიცებულებები გაყალბებულია. თამაზ გოგია გამამართლებელი განაჩენის გამოცხადების შემდეგ, 2017 წლის 20 ივლისს სასამართლოს დარბაზიდან გაათავისუფლეს.
საქართველოს საინფორმაციო სადაზვერვო სამსახურის უფროსი
1992 წლის 2 მაისს საქართველოს სახელმწიფო საბჭოს გადაწყვეტილებით, საქართველოს სახელმწიფო უშიშროების სამინისტრო ოფიციალურად დაიშალა და მის ნაცვლად შეიქმნა საქართველოს საინფორმაციო სადაზვერვო სამსახური. ამ ახალი სამსახურის ხელმძღვანელად დაინიშნა სახელმწიფო საბჭოს წევრი, ირაკლი ბათიაშვილი. იგი ამ თანამდებობას აფხაზეთში ომის დროს იკავებდა.
2005 წლის რეფორმა
უწყება შეუერთდა შინაგან საქმეთა სამინისტროს. მის ნაცვლად იმავე წელს შინაგან საქმეთა სამინისტროში კონსტიტუციური უსაფრთხოების დეპარტამენტი (კუდ-ი) და სპეციალური ოპერატიული დეპარტამენტი (სოდ-ი) შეიქმნა. 2012 წლის საპარლამენტო არჩევნების შემდეგ ეს დეპარტამენტები გაუქმდა და მათი ადგილი სახელმწიფო უსაფრთხოების და ანტიკორუფციულმა სააგენტოებმა დაიკავეს.
2015 წლის რეფორმა
საქართველოს პარლამენტმა 2015 წლის 27 ივნისს პირველი მოსმენით მიიღო საქართველოს შინაგან საქმეთა სამინისტროს გაყოფის თაობაზე საკანონმდებლო ცვლილებათა მსხვილი პაკეტი, რომელიც სამინისტროდან უსაფრთხოების სტრუქტურების გამოყოფას ითვალისწინებდა. ცვლილებებს განხილვიდან ორი კვირის თავზე ეყარა კენჭი და მას 78-მა დეპუტატმა დაუჭირა მხარი შაბათს, 11 ივლისს პარლამენტის რიგგარეშე სესიაზე.
სქოლიო
კატეგორია:საქართველოს სამინისტროები
ახალი არმაზის სამაროვანი
ახალი არმაზის სამაროვანი — არქეოლოგიური ძეგლი მცხეთის მუნიციპალიტეტში, რკინიგზაზე ბაქანის სამხრეთით, ფერდობის ძირას, არმაზისა და მარტაზის ხევებს შორის. ჩრდილოეთით მას მდინარე მტკვარი ესაზღვრება, სამხრეთით — თრიალეთის ქედის კალთები. თარიღდება გვიან ანტიკური ხანითა და ადრიან ფეოდალური ხანით. 1976 წელს გათხარა მცხეთის მუდმივმოქმედმა არქეოლოგიურმა ექსპედიციამ (ხელმძღვანელი — ა. აფაქიძე).
სამარხები ჩადგმული იყო 1,8 მეტრის სიღრმეზე. მათ განივ კედლებად ქვიშაქვის თითო ფილაა გამოყენებული, ხოლო გრძივი კედლები ნაგებია ნატეხი ქვითა და ტალახით. სამარხები მოზრდილი ფილებით. ზოგ სამარხზე შემორჩენილია შელესილობის კვალი. რამდენიმე სამარხზე აღმოჩნდა ვერტიკალურად აღმართული ქვიშაქვის ფილის ნატეხი (სამარხის მრავალგზის გამოყენების ნიშანი). მიცვალებულები დაკრძალულია გულაღმა, გაშოტილი, თავით დასავლეთისკენ. III საუკუნის სამარხებში მიცვალებულთა ქრისტიანული წესით დაკრძალვა მოწმობს, რომ დიდი მცხეთასა და მის შემოგარენში ქრისტეს თემები არსებობდა ქრისტიანობის სახელმწიფო რელიგიად გამოცხადებამდე.
სამარხებში აღმოჩნდა: ოქროს, ვერცხლისა და რკინის ბეჭდები, საყურეები, მინისა და პასტის მძივები, ბრინჯაოს საკინძები, სამაჯური, თიხისა და მინის სანელსაცხელებლები, პართული მონეტა.
სამაროვანის აღმოსავლეთით გამოვლინდა მძლავრი კულტურული ფენა, რომელიც შეიცავდა ადრეული ფეოდალური ხანის დიდძალ კერამიკას, რომელთა შორის მძლავრადაა კერამიკული წუნი (სამეთუნეო სახელოსნო), აგრეთვე ნატეხი ქვითა და თიხით ნაგები კედლები.
ლიტერატურა
კატეგორია:მცხეთის მუნიციპალიტეტის არქეოლოგიური ძეგლები
სტეფანე ბიზანტიელი
სტეფანეს გრამატიკული საკითხები მეტად აინტერესებდა, ვიდრე გეოგრაფიული, ამიტომ შეცდომები აქვს დაშვებული და ბრმად ენდობა საკუთარ წყაროებს. სტეფანეს ნაშრომში ნახსენებია ძველი ქართული დასახლებები და ტომები.
ლიტერატურა
კატეგორია:ბიზანტიელი გეოგრაფები კატეგორია:უცხოელი ავტორები საქართველოსა და ქართველების შესახებ
ოლქი (უკრაინა)
thumb|right|240px|უკრაინის რუკა ოლქი — უკრაინის 24 ადმინისტრაციული ერთეულის დასახელება. ოლქები იყოფა რაიონებად (ოლქში 11-დან 27-მდე რაიონი).
კაიროს მეწამული ვარდი
კაიროს მეწამული ვარდი (The Purple Rose of Cairo) — ვუდი ალენის 1985 წლის ფილმი.
რესურსები ინტერნეტში
კატეგორია:ამერიკული ფილმები კატეგორია:ინგლისურენოვანი ფილმები კატეგორია:რომანტიკული კომედიები კატეგორია:1985 წლის ფილმები კატეგორია:ვუდი ალენის ფილმები
გვადასუარი
გვადასუარი (Guadasuar, Guadassuar) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რიბერა-ალტის კომარკის შემადგენლობაში. ფართობი — 35,3 კმ². მოსახლეობა — 5902 კაცი (2020 წ.).
სქოლიო
კატეგორია:ვალენსიის მუნიციპალიტეტები კატეგორია:ვალენსიის ქალაქები
სარაევოს ჰაგადა
200პქ|thumb|[[ილუსტრაცია|ილუსტრირებული გვერდი მანუსკრიპტიდან. ზემოთ: მოსე ელაპარაკება ალმოდებულ მაყვლის ბუჩქს. ქვემოთ: აარონის კვერთხი ყლაპავს ფარაონის ჯადოქრების კვერთხებს.]] სარაევოს ჰაგადა (Sarajevska Hagada; הגדת סרייבו) — შუა საუკუნეების ჰაგადას მანუსკრიპტი, რომელიც სარაევოში, ბოსნიისა და ჰერცეგოვინის ეროვნულ მუზეუმში ინახება.
ჰაგადა
ჰაგადა ტრადიციული იუდეური ტექსტია, რომელიც ეგვიპტიდან გამოსვლის თემატიკასთან დაკავშირებულ ლოცვებსა და სხვა ტრადიციულ ტექსტებს მოიცავს მიშნის საფუძველზე. პასექის სედერს სწორედ ჰაგადა აწესებს და ასევე სედერის აუცილებელი ნაწილია ჰაგგადადან ვედრებების კითხვა 14 და 15 ნისანის ღამით.
წარმოშობა
სარაევოს ჰაგადას ისტორია მეთოთხმეტე საუკუნის შუა ხანების ესპანეთში იწყება. იგი ესპანეთიდან 1492 წელს, არაქრისტიანთა განდევნასთან ერთად წამოიღეს იუდეველებმა. 1609 წელს იტალიის ტერიტორიაზე ინკვიზიციის სასამართლომ დაადგინა, რომ ეს წიგნი ეკლესიის წინააღმდეგ არაფერს ამბობდა და ამიტომ განადგურებას გადაურჩა. 1894 წელს ეს წიგნი იოსებ კოენმა მიჰყიდა სარაევოს მუზეუმს 150 კრონად. წიგნის ბოსნიაში მოხვედრის რამდენიმე ვერსია არსებობს – ერთ-ერთის მიხედვით იგი მზითვად გამოატანეს ერთ იტალიიდან სარაევოელ იუდეველზე გათხოვილ ქალს, მეორე ვერსიით იგი იტალიიდან სარაევოში თავშეფარებულმა იუდეველებმა ჩამოიტანეს, რომლებსაც ოსმალები ნაკლებად ავიწროებდნენ. საიმპერიო მოხელეებმა წიგნი გამოსაკვლევად ვენაში წაიღეს და ძვირფასი ყდა მუყაოთი შეუცვალეს, შემდეგ კი სარაევოს მუზეუმს დაუბრუნეს.
ჰოლოკოსტი
უსტაშების მმართველობის დროს ჰაგადა კიდევ ერთხელ გადაურჩა განადგურებას. რეჟიმის პირველი სამიზნეები იყვნენ სერბები, ებრაელები და ბოშები, ასევე მათი კულტურული და ყოფითი შემოქმედება. იოჰან ფორტნერი, 718-ე ქვეითი დივიზიის მეთაური, რომლის დივიზიაც აქტიურად მონაწილეობდა ეთნიკურ წმენდებში, პირადად მივიდა სარაევოს მუზეუმში ჰაგადას წამოსაღებად და გასანადგურებლად. იქ მას დახვდნენ მუზეუმის დირექტორი იოზო პეტროვიჩი და მთარგმნელი დერვიშ ქორქუთი, რომელმაც უთხრა, რომ გერმანელმა ოფიცერმა უკვე წაიღო ჰაგადა. ფორტნერმა მოითხოვა ოფიცრის სახელი და გვარი. ქორქუთმა უპასუხა – როგორ გავბედავდით ეს გვეკითხა? ამის შემდეგ ჰაგადა ჩუმად გაიტანეს მუზეუმიდან და შესანახად გადასცეს ერთ-ერთ ზენიცელ იმამს, რომელმაც იგი მეჩეთში გადამალა.
ბოსნიის ომი
ომის დასრულების შემდეგ ჰაგადა კვლავ მუზეუმს დაუბრუნდა. 1992 წელს იგი მადრიდში, არაქრისტიანთა განდევნის 500 წლისთავის აღსანიშნავ გამოფენაზე წაიღეს, რის შემდეგაც კვლავ სარაევოში დაბრუნდა, რომელიც ამ დროს ალყაში იყო. ალყის დროს მუზეუმს თავს დაესხნენ მძარცველები, რომლებმაც წიგნი საცავიდან გამოიღეს, მაგრამ ყდის გამო ჩათვალეს, რომ მას ფასი არ ექნებოდა და იქვე დააგდეს. იგი ფახრუდდინ ჩებომ, პოლიციის გამომძიებელმა იპოვა და კვლავ მუზეუმს დაუბრუნა.
სარაევოს ბიბლიოთეკის დაბომბვის შემდეგ ბოსნიელმა ისტორიკოსმა და არქეოლოგმა ენვერ იმამოვიჩმა წიგნი გადაიტანა ბანკის მიწისქვეშა საცავში, სადაც იგი ომის დასასრულამდე ინახებოდა. ომის განმავლობაში გავრცელდა ჭორები, თითქოს ქვეყნის ხელმძღვანელობამ ჰაგადა გაყიდა და მისი ფასით იარაღი შეიძინა. ამ ჭორების გასაფანტავად 1995 წლის აპრილში, სარაევოს სინაგოგაში პასექის დღესასწაულზე მიტანილი იქნა სარაევოს ჰაგადა.
2002 წელს სარაევოს მუზეუმში გაიხსნა სპეციალურად დაცული ოთახი, სადაც ჰაგადა მუდმივად არის გამოფენილი.
შეფასება
რელიქვიის მატერიალური შეფასება არ არის დადგენილი. 1894 წელს იგი 150 კრონად შეფასდა (დაახლ. 10 ათასი აშშ დოლარი). 1992 წელს მადრიდის მუზეუმმა რელიქვია 7 მლნ აშშ დოლარად დააზღვია.
სქოლიო
კატეგორია:იუდაიზმი კატეგორია:ბოსნია და ჰერცეგოვინა
Kaleidoscope (EP)
Kaleidoscope — ბრიტანული როკ-ჯგუფ Coldplay-ს მეცამეტე EP, რომელიც ციფრულად გამოიცა 2017 წლის 14 ივლისს. მასში შეტანილია რამდენიმე სიმღერა, ჩაწერილი A Head Full of Dreams-ის შექმნის პერიოდში ან დარჩენილი ალბომის მიღმა.
შექმნა
2016 წლის 21 ნოემბერს კრის მარტინმა ჩანაწერის სახელწოდება გამოაქვეყნა ჯგუფის ოფიციალურ Twitter-ის გვერდზე. სახელწოდება Kaleidoscope იგივეა, რაც A Head Full of Dreams-ის ინსტრუმენტული ჩანართის სახელწოდება.
2016 წლის სექტემბერში The Chainsmokers-მა გამოაქვეყნა ორი ნაწყვეტი კომპოზიციიდან, რომელშიც მარტინის ვოკალი იყო გამოყენებული.
სინგლები
2017 წლის 22 თებერვალს Spotify-ზე გაჩნდა ბანერი "Something Just Like This"-ით, მოსმენის ღილაკით. EP-ის სიმღერების სია და "Hypnotised" 2 მარტს გამოაქვეყნეს.
სქოლიო
კატეგორია:2017 წლის EP-ები კატეგორია:Coldplay-ს EP-ები კატეგორია:Parlophone-ის EP-ები კატეგორია:ალბომები რიკ სიმფსონის პროდიუსერობით კატეგორია:ალბომები მარკუს დრევსის პროდიუსერობით კატეგორია:ალბომები ბრაიან ინოს პროდიუსერობით
სათოვლის ნასოფლარი
სათოვლის ნასოფლარი — არქეოლოგიური ძეგლი მცხეთის მუნიციპალიტეტის სოფელ სათოვლეში, სოფლის ჩრდილო-დასავლეთით 1,5 კილომეტრზე, გადასახედი კლდე. თარიღდება ფეოდალური ხანით. შემორჩენილია ნასახლარი ბუდეები და ნატეხი ქვით ნაგებ შენობათა კედლების ფრაგმენტები.
ლიტერატურა
კატეგორია:მცხეთის მუნიციპალიტეტის არქეოლოგიური ძეგლები
მაუზერი
მაუზერი (Mauser) — ერთ-ერთი პირველი მძლავრი ავტომატური პისტოლეტი; კალიბრი 7,63 მმ. მზადდება 1896 წლიდან კომპანია „მაუზერის“ მიერ. 1908 წლიდან მოდერნიზებულია. მაუზერით შეიარაღებული იყო ზოგიერთი არმია (გერმანია, დიდი ბრიტანეთი, ჩეხოსლოვაკია და სხვა). მაუზერის მოქმედების პრინციპი დაფუძნებულია ლულის მოკლე სვლისას ლულისა და საკეტის უკუცემის გამოყენებაზე. ადრეულ პისტოლეტს ჰქონდა მუდმივი სავაზნე კოლოფი 6 და 10 ვაზნისათვის, აგრეთვე დამატებითი მისაბნევი სავაზნე კოლოფი 20 ვაზნისათვის. უშვებენ აგრეთვე 6,35, 9 და მეტი მმ კალიბრის მაუზერს.
ფრუტალი
ფრუტალი (Frutal) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 516 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ ფრუტალის შემადგენლობაში.
2010 წლის მონაცემებით, მოსახლეობა 53 468 ადამიანს შეადგენდა, მოსახლეობის სიმჭიდროვე 22.03 კმ²-ზე. ფართობი 2 426 965 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
არათლი-ჯურუღლუ
არათლი-ჯურუღლუ (Aratlı-Curuğlu) — სოფელი აზერბაიჯანში, აღსუს რაიონში. მოსახლეობის რაოდენობა —   	556 კაცი.
რესურსები ინტერნეტში
კატეგორია:აღსუს რაიონის სოფლები
პერის ჰილტონი
პერის უიტნი ჰილტონი (Paris Hilton; დ. 17 თებერვალი, 1981) — ამერიკელი მსახიობი, მომღერალი, სიმღერების ავტორი, ფოტომოდელი და დიზაინერი.
იგი Hilton Hotels & Resorts-ის დამფუძნებლის კონრად ჰილტონის შვილთაშვილია. მოდელის კარიერა მოზარდის ასაკში დაიწყო. 2000 წელს კონტრაქტი გააფორმა დონალდ ტრამპის სამოდელო სააგენტოსთან და გახდა პროფესიონალი მოდელი. მოგვიანებით მუშაობა დაიწყო სხვა სამოდელო სააგენტოებთან. საზოგადოების მხრიდან ყურადღება მიიპყრო როდესაც ხელმისაწვდომი გახდა ჰილტონისა და მისის მეგობრის რიკ სალომონის სექს-ვიდეოს ყურება 2003 წელს.
აღსანიშნავია, რომ 2004 წელს ვიდეო გამოვიდა DVD-ზე, სახელწოდებით „ერთი ღამე პერისში“. ჰილტონმა სასამართლოში სალომონის წინააღმდეგ სარჩელიც კი შეიტანა და ცდილობდა ამ ვიდეოს გავრცელების აკრძალვას. 2003 წელს ნიკოლ რიჩისთან ერთად მონაწილეობა მიიღო რეალითი შოუში „უბრალო ცხოვრება“, რომლის შემდეგ ორივემ საერთაშორისო აღიარება მოიპოვა.
2004 წელს გამოქვეყნდა მისი წიგნი სახელწოდებით „Confessions of an Heiress“. 2005 წელს ითამაშა ფილმში „ცვილის ფიგურების სახლი“, 2006 წელს გამოვიდა ჰილტონის სადებიუტო ალბომი „Paris“. 2008 წელს მიიღო მონაწილეობა რეალითი შოუში „Paris Hilton's My New BFF“, ხოლო 2011 წელს გამოჩნდა ამერიკულ რეალითი შოუში „The World According to Paris“.
2013 წელს როლი მიიღო სოფია კოპოლას ფილმში „ელიტური საზოგადოება“. ამჟამად მთელ მსოფლიოში არსებობს პერის ჰილტონის 44 მაღაზია, რომელთა ბრენდი შეიცავს პარფიუმერიას, ქალის ხელჩანთებს, საათებს, ფეხსაცმელსა და სხვა. წელიწადში მისი შემოსავალი დაახლოებით 10 მილიონ აშშ დოლარს უტოლდება.
რესურსები ინტერნეტში
კატეგორია:ამერიკელი მსახიობები კატეგორია:ამერიკელი მომღერლები კატეგორია:ამერიკელი მოდელები კატეგორია:დაბადებული 1981 კატეგორია:ნორვეგიელი ამერიკელები კატეგორია:დაბადებული 17 თებერვალი
წაღვლის მესამე სამაროვანი
წაღვლის მესამე სამაროვანი — არქეოლოგიური ძეგლი ხაშურის მუნიციპალიტეტის სოფელ წაღვლის სამხრეთ-აღმოსავლეთით, ორ კილომეტრზე, მდინარე წაღვლურის მარცხენა ნაპირზე, ადგილ მიქელაანთ ვენახებში. თარიღდება შუა ბრინჯაოს ხანიდან გვიანდელზე გარდამავალი პერიოდით და გვიანდელი ბრინჯაოს ხანით.
აღმოჩენილია ბრინჯაოს 4 სატევარი, 8 შუბისპირი, ობსიდიანის 14 ისრისპირი, ბრინჯაოს 100 საკინძი, 50 საკინი, 12 სამაჯური, რამდენიმე ასეული სარდიონის, ანთიმონის, პასტისა და სხვა მასალის მძივები; 332 თიხის ჭურჭელი, რომელიც დამზადებულია წვრილმინარევიანი თიხისაგან, აქვს მეტნაკლებად ფხვნადი კეცი, შავპრიალა ზედაპირი და რუხი-მოწითალო შიდა მხარე. არის დიდი და საშუალო ზომის დერგები, ქოთნები, კოჭობები, ღრმა ცალყურა ბადიები, ყურიანი და უყურო სასმისები.
შუა ბრინჯაოს მიწურულის და გვიანდელი ბრინჯაოს ხანაზე გარდამავალი პერიოდის ინვენტარი თითქმის ერთმანეთის მსგავსია. ჭურჭელი დამზადებულია ცუდად გარჩეული თიხისაგან, გამომწვარია რუხ-მოწითალოდ და დაღარულია უსისტემოდ, რაც დამახასიათებელია გარდამავალი პერიოდისათვის. მოპოვებული მასალა ინახება ხაშურის მხარეთმცოდნეობის მუზეუმში.
ლიტერატურა
კატეგორია:ხაშურის მუნიციპალიტეტის არქეოლოგიური ძეგლები
დანიელი (აფხაზეთის კათოლიკოსი)
დანიელი — აფხაზეთის (დასავლეთ საქართველოს) კათოლიკოსი XIV საუკუნის 80-იან წლებში. იერუსალიმის ჯვრის მონასტრის აღაპებში XIV საუკუნის 80–90-იან წლებში შეტანილია „დანიელ აფხაზთა კათალიკოსისა“ და მისი შვილის, გიორგი ჭყონდიდლის (რომელიც აქვე მოღვაწეობდა) საერთო აღაპი და მოსახსენიებელი.
ედგარ მალაკიანი
ედგარ მალაკიანი (Էդգար Մալաքյան; დ. 22 სექტემბერი, 1990, ერევანი, სომხეთი) — სომეხი ფეხბურთელი. პოზიციით ნახევარმცველი. ამჟამად იგი თამაშობს სომხეთის ეროვნულ საფეხბურთო ნაკრებში.
საკლუბო კარიერა
ედგარ მალაიკანს დამთავრებული აქვს პიუნიკ ერევანის საფეხბურთო სკოლა. 2008 წლიდან მან გუნდის ძირითად შემადგენლობაში დაიმკვიდრა ადგილი. მისი სადებიუტო მატჩი კლუბ პიუნიკში 2007 წელს შედგა. ეს იყო მალაკიანისთის ერთადერთი სეზონი, რომელშიც ორ ლიგაში ასპარეზობდა (სომხეთის საფეხბურთო პრემიერლიგა და სომხეთის პირველი ლიგა). 2010 წელს, ბანანცის წინააღმდეგ ჩატარებულ შეხვედრაში მას სომხეთის პრემიერლიგაში ჩატარებული 50 თამაში დაუგროვდა. ამავე წელს მან გუნდთან ერთად სამი ჯილდო მოიგო: 2010 წლის სომხეთის საფეხბურთო პრემიერლიგა, 2010 წლის სომხეთის თასი და 2010 წლის სომხეთის სუპერთასი.
2012 წლის ივნისში მალაკიანმა ხელი მოაწერა სამწლიან კონტრაქტს ვიქტორია პლზენთან. ვიქტორიის აგენტებმა ედგარი შეამჩნიეს 2011-12 წლების უეფას ჩემპიონთა ლიგის მეორე წინასასეზონო რაუნდის მეორე თამაშში; თამაშებში ვიქტორიამ პიუნიკს ანგარიშით 4:0 და 5:1 მოუგო; აღსანიშნავი იყო მალაკიანის შესანიშნავი თამაში.
2012 წლის 29 ივლისს, გრადეც კრალოვეს წინააღმდეგ გამართუმ შეხვედაში ვიქტორიამ 3:0 დაამარცხა მოწინააღმდეგე, თუმცა აღნიშნულ თამაშში მალაკიანი დაშავდა. 2012-13 წლის ჩეხეთის თასის მესამე რაუნდის თამაშში ჩომუტოვის წინააღმდეგ გუნდი 1:2 მარცხდებოდა (მატჩი 2012 წლის 12 სექტემბერს გაიმართა); მალაკიანი თამაშში 1:2 ანგარიშის დროს შემოვიდა და შედეგიანი გადაცემებით ვიქტორიას ანგარიშით 3:2 მოგების საშუალება მისცა. 8 ნოემბერს, უეფას ევროპა ლიგის მალაკიანისთვის სადებიუტო შეხვედრაში (ჰაპოელ თელ-ავივის წინააღმდეგ) მან 46 წუთი ითამაშა. შეხვედრა ვიქტორიის სასარგებლოდ, ანგარიშით 4:0 დასრულდა.
2013-14 წლების სეზონში იგი იჯარით ბანანცში გაუშვეს. მისი აქ იმდენად კარგად თამაშობდა, რომ მან გადაწყვიტა ფეხბურთის თამაში სომხეთში გაეგრძელებინა, ამიტომ 2015 წელს კონტრაქტი კლუბ ალაშკერტთან გააფორმა. ნახევარი სეზონის შემდეგ იგი შირაქ გიუმრიში გაცვალეს (სწორედ აქ დასრულდა მისი სომხეთში ყოფნის კარიერა)
საერთაშორისო კარიერა
მალაკიანის საერთაშორისო დებიუტი სომხეთის ეროვნულ საფეხბურთო ნაკრებში 2009 წლის 1 აგვისტოს, მოლდოვას წინააღმდეგ ჩატარებულ ამხანაგურ თამაშში შედგა. მან პირველი ტაიმი ითამაშა, ხოლო შემდგომ დავიდ მანოიანით შეცვალეს.
2011 წლის 7 ივნისს, მონტენეგროს ეროვნულ 21-წლამდელთა ნაკრებსა და სომხეთის ეროვნულ 21-წლამდელთა ნაკრებს შორის დაპირისპირებაში მალაკიანმა დუბლი გაიფორმა.
სქოლიო
კატეგორია:დაბადებული 22 სექტემბერი კატეგორია:დაბადებული 1990 კატეგორია:სომეხი ფეხბურთელები
ლუის რაინერი
ლუიზ რაინერი (Luise Rainer, ; 12 იანვარი, 1910 — 30 დეკემბერი, 2014) — გერმანელ-ამერიკელ-ბრიტანელი კინომსახიობი. იგი იყო პირველი მსახიობი, რომელმაც მოიგო ერთზე მეტი აკადემიის ჯილდო და, ამასთან ერთად, პირველი, რომელმაც პრიზი ზედიზედ ორჯერ მოიგო. გარდაცვალებამდე, 104 წლის ლუიზ რაინერი იყო ყველაზე ხნიერი ოსკაროსანი (2014 წლისთვის).
რაინერმა სამსახიობო კარიერა გერმანიაში, 16 წლის ასაკში დაიწყო, ავსტრიელი რეჟისორის, მაქს რეინჰარდტის ხელმძღვანელობით. რამდენიმე წლის შემდეგ, იგი გახდა გამორჩეული მსახიობი რეინჰარდტის ვენის თეატრალურ ანსამბლთან ერთად. კრიტიკოსებმა მაღალი შეფასება მისცეს მის სამსახიობო ხარისხს. წლების განმავლობაში სცენაზე და ფილმებში თამაშის დროს, ის აღმოაჩინა ამერიკულმა მედია კომპანია მეტრო-გოლდვინ-მაიერმა; კომპანიასთან თანამშრომლობის მიზნით ლუიზამ ხელი მოაწერა სამწლიან კონტრაქტს, 1935 წელს. არაერთი კინორეჟისორის პროგნოზით, მას შანსი ჰქონდა გამხდარიყო ისეთივე პოპულარული, როგორც იმ დროის MGM-ის წამყვანი ქალი ვარსკვლავი — გრეტა გარბო იყო.
ამერიკაში მან პირველად ფილმ Escapade-ში ითამაშა, 1935 წელს. მომდევნო წელს მუსიკალური ბიოგრაფია — The Great Ziegfeld-ში მეროეხარისხოვანი როლის შესრულებისთვის, სადაც, მიუხედავად შეზღუდული გამოჩენისა, მისმა შესრულებულმა როლმა იმდენად შთაბეჭდილება მოახდინა აუდიტორიაზე და აკადემიაზე, რომ მას მიენიჭა ოსკარი საუკეთესო მსახიობი ქალისთვის მეორეხარისხოვან როლში. მას შემდეგ, ფილმში დრამატული სატელეფონო სცენის გამო მას „ვენის ცრემლი“ („Viennese teardrop“) დაარქვეს. მისი შემდეგი როლი, სტუდიაში უთანხმოების მიუხედავად, იყო ღარიბი, უბრალო ჩინელი ფერმერის ცოლის პერსონაჟი, ფილმში „დალოცვილი დედამიწა“ (1937), რომელიც გადაღებულ იქნა პერლ ბუკის რომანის მიხედვით. ამ ფილმში შესრულებისთვის მან კვლავ მოიპოვა ოსკარი საუკეთესო მსახიობი ქალისთვის. ლუიზ რაინერი და ჯოდი ფოსტერი ერთადერთი მსახიობები არიან, რომლებმაც ოცდაათი წლის ასაკში ორი ოსკარი მოიპოვეს.
რაინერი გარდაიცვალა ლონდონის სახლში, 2014 წლის 30 დეკემბერს, პნევმონიის შედეგად, 104 წლის ასაკში. აღნიშვნის ღირსია ის ფაქტი, რომ მას 105 წლამდე ცამეტი დღე აშორებდა. რეინერმა თავისი ბოლო წლები ეიტონის მოედნის 54-ში (ბელგრეივია, ლონდონი) გაატარა, სადაც ადრე ვივიენ ლი ცხოვრობდა.
სქოლიო
კატეგორია:პნევმონიით გარდაცვლილები კატეგორია:ბრიტანელი ქალი ტელემსახიობები კატეგორია:Metro-Goldwyn-Mayer-ის კონტრაქტორები კატეგორია:ამერიკელი ტელემსახიობი ქალები კატეგორია:ამერიკელი ქალი კინომსახიობები კატეგორია:XX საუკუნის ბრიტანელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:გარდაცვლილი 2014 კატეგორია:დაბადებული 1910 კატეგორია:დაბადებული 12 იანვარი კატეგორია:გარდაცვლილი 30 დეკემბერი
შიშვლები
შიშვლები (Naked) — რეჟისორ მაიკ ლის 1993 წლის მხატვრული ფილმი. ლიმ მიიღო კანის კინოფესტივალის ჯილდო საუკეთესო რეჟისორისთვის.
რესურსები ინტერნეტში
კატეგორია:ბრიტანული ფილმები კატეგორია:ინგლისურენოვანი ფილმები კატეგორია:1993 წლის ფილმები კატეგორია:მაიკ ლის ფილმები
სტეფანე დანდუროვი
1880-იან წლებში მონაწილეობდა ხალხოსნური წრეების მუშაობაში. 1885 წელს დაამთავრა თბილისის რეალური სასწავლებელი, შემდეგ სწავლობდა მოსკოვის პეტროვსკ-რაზუმოვსკოეს აკადემიაში და ახალი ალექსანდრიის (ქ. ვარშავის მახლობლად) სასოფლო-სამეურნეო ინსტიტუტში. სტუდენტებს შორის რევოლუციური აგიტაციისათვის 1890 წელს დააპატიმრეს და სანქტ-პეტერბურგის ციხეში ჩასვეს. 1891 წელს დაბრუნდა საქართველოში, დაუკავშირდა ეგნატე ნინოშვილს, მიხა ცხაკაიას, სილიბისტრო ჯიბლაძეს და მათთან ერთად მონაწილეობდა მომავალ „მესამედასელთა“ არალეგალურ შეკრებებში. 1893 წელს თბილისში მოწვეულ „მესამე დასის“ II კონფერენციაზე იგი აირჩიეს თბილისის მუდმივი ცენტრალური ბიუროს წევრად. 1905 წლის გაფიცვებში მონაწილეობისათვის სამართალში მისცეს. 1917 წლის თებერვლის რევოლუციამ დანდუროვს პეტროგრადში მოუსწრო. მარტში იგი საქართველოში დაბრუნდა და ჩაება ბოლშევიკების საქმიანობაში. 1920 წელს საქართველოს რესპუბლიკის მთავრობამ დააპატიმრა, მაგრამ მალევე საბჭოთა რუსეთის მოთხოვნით გაათავისუფლა და ბაქოში გაასახლა. 1921 წელს წითელ არმიასთან ერთად დაბრუნდა საქართველოში და გახდა თბილისის რევოლუციური კომიტეტის წევრი. 1926 წელს პირველი სასოფლო-სამეურნეო გამოფენის ხელმძღვანელი იყო საქართველოში.
რესურსები ინტერნეტში
კატეგორია:დაბადებული 9 იანვარი კატეგორია:დაბადებული 1865 კატეგორია:ლაგოდეხის მუნიციპალიტეტში დაბადებულები კატეგორია:გარდაცვლილი 9 აპრილი კატეგორია:გარდაცვლილი 1928 კატეგორია:ბოლშევიკები კატეგორია:სომეხი რევოლუციონერები
მასაზირის ტბა
მასაზირის ტბა (Masazır gölü) — ტბა აზერბაიჯანში. მდებარეობს ქალაქ ბაქოს ჩრდილო-დასავლეთით 21 კმ-ში, ზღვის დონიდან –8 მ სიმაღლეზე. ზედაპირის ფართობი 9,2 კმ², მაქსიმალური სიღრმე 1 მ. წყალი მარილიანია, დამახასიათებელია ქლორიდისა და სულფატის მაღალი კონცენტრაცია, რაც ტბას მოწითალო-მოვარდისფრო შეფერილობას აძლევს. მაღალი მარილიანობის გამო, ტბა თითქმის მოკლებულია ფლორასა და ფაუნას. მარილიანობა 330 ‰. ტბაში მარილს 1813 წლიდან მოიპოვებენ. 2010 წელს ტბის სანაპიროზე გაიხსნა მარილის მწარმოებელი ქარხანა „Azeri“, რომელიც ყოველდღიურად აწარმოებს 300 ტ. მარილს. საწარმოო კომპლექსი 7 ჰა-ზეა გავრცელებული. მასაზირის ტბა წარმოადგენს სუფრის მარილის მნიშვნელოვან წყაროს, რომლის მარაგი შეადგენს დაახლოებით 1735 მლნ. ტონას. XX საუკუნის 20-იან წლებში ტბიდან ყოველწლიურად მოიპოვებდნენ 100 ტონა მარილს, ამჟამად დაახლოებით 90 ათ. ტონას. მარილის მოპოვება ხდება როგორც თხევად, ისე მყარ მდგომარეობაში. ტბაში არსებული მარილი სამკურნალოა. ტბასთან მდებარეობს სოფელი მასაზირი.
სქოლიო
კატეგორია:აზერბაიჯანის ტბები
დანიელ ჯანაშვილი
დანიელ იოსების ძე ჯანაშვილი, დანიელა ურია, (დ. 1876 — გ. 1926) — ქართველი ებრაელი მომღერალი.
დაიბადა იერუსალიმში ქართველი ებრაელი ღარიბი ვაჭრის ოჯახში. დაახლ. 1881 წელს მისი ოჯახი საქართველოში დაბრუნდა და კულაშში დასახლდა. მამა აღებ-მიცემობის საქმეს ასწავლიდა, მაგრამ ვოკალურმა მონაცემებმა და გარეგნობამ განსაზღვრა დანიელას მომავალი. იგი მამის დუქანში თავისი სიმღერით, შესანიშნავი ლირიკული ტენორით მრავალ მომხმარებელს იზიდავდა. მისი სიმღერები თანდათან გასცდა კულაშს, გავრცელდა თავდაპირველად ქუთაისსა და საერთოდ იმერეთში, შემდეგ კი გურია-სამეგრელოშიც და ლხინის აუცილებელი ატრიბუტი გახდა. მღეროდა ქართულ ხალხურ სიმღერებს, განსაკუთრებით ქალაქურ მოტივებზე დამუშავებულ მელოდიებს, ასევე აკაკი წერეთლის ლექსებზე შეთხზულ სიმღერებს. ჯანაშვილი თავად გახდა ქალაქური მუსიკალური ფოლკლორის დასავლური შტოს ერთ-ერთი ტიპური ნიმუშის „დანიელა ურიას“ ადრესატი.
ლიტერატურა
კატეგორია:დაბადებული 1876 კატეგორია:გარდაცვლილი 1926 კატეგორია:ქართველი მომღერლები კატეგორია:ქართველი ებრაელები
ყარაოღლანი (ევლახი)
ყარაოღლანი (Qaraoğlan) — სოფელი აზერბაიჯანში, ევლახის რაიონში. მოსახლეობის რაოდენობა — 1 196 კაცი.
რესურსები ინტერნეტში
კატეგორია:ევლახის რაიონის სოფლები
Parachutes Tour
Parachutes Tour — ინგლისური როკ-ჯგუფ Coldplay-ს პირველი საკონცერტო ტურნე, გამართული ალბომის Parachutes მხარდასაჭერად. კონცერტები ძირითადად მცირე ზომის დარბაზებში იმართებოდა.
სეტლისტი
===გამოსვლა უელსში ===
რესურსები ინტერნეტში
კატეგორია:Coldplay-ს საკონცერტო ტურნეები კატეგორია:2000 წლის საკონცერტო ტურნეები
დანიმი
დანიმი (სპარს. „დაჰნიმ“) — ქალაქში გაყიდული უძრავი ქონების მთელი თანხიდან მეფის სასარგებლოდ დაწესებული გამოსაღები — ამ თანხის ერთი მეოცედი ანუ ქონების ფასის 5%. გვიანდელ შუა საუკუნეების საქართველოში დანიმის ერთი მეათედი ქალაქის მოურავს ეძლეოდა. დანიმის დავთრის მეშვეობით შეიძლებოდა უძრავი ქონების ნასყიდობის დაკარგული საბუთის აღდგენა.
ლიტერატურა
კატეგორია:გადასახადები კატეგორია:საქართველოს ეკონომიკური ისტორია
ჩინარლი (მრავალმნიშვნელოვანი)
ჩინარლი შეიძლება აღნიშნავდეს:
ერევნის ადმინისტრაციული დაყოფა
მინი|300პქ|ერევნის რაიონები ერევნის ადმინისტრაციული დაყოფა — სომხეთის დედაქალაქი ერევანი ადმინისტრაციულად იყოფა 12 რაიონად (թաղային համայնքներ), რომლებიც თავის მხრივ იყოფიან კვარტლებად (թաղամաս). ერევნის ყველა რაიონის საერთო ფართობია 227 კმ².
სქოლიო
კატეგორია:ერევანი
ვლადიმერ ჟღენტი
ვლადიმერ ყაფლანის ძე ჟღენტი (დ. 20 ნოემბერი, 1891, ფიჩხისჯვარი, ოზურგეთის მაზრა — გ. 25 ივლისი, 1972, თბილისი) — ქართველი პათოლოგ-ანატომი, პათოლოგიური ანატომიის ფუძემდებელი საქართველოში, მედიცინის მეცნიერებათა დოქტორი (1925), საქართველოს სსრ-ის მეცნიერების დამსახურებული მოღვაწე (1941), საქართველოს სსრ-ის მეცნიერებათა აკადემიის აკადემიკოსი (1950).
ბიოგრაფია
დაიბადა 1891 წელს ოზურგეთის მაზრის სოფელ ფიჩხისჯვარში. დაამთავრა ნოვოროსიის უნივერსიტეტის სამედიცინო ფაკულტეტი 1914 წელს.
1922–1972 წლებში იყო თბილისის სახელმწიფო სამედიცინო უნივერსიტეტის პათანატომიის კათედრის გამგე. დააარსა პათოლოგ-ანატომიის კათედრები ზოოვეტსა (1932–1946) და თბილისის ექიმთა დახელოვნების (1935–1947) ინსტიტუტებში, ასევე სასამართლო მედიცინის კათედრა თბილისის სახელმწიფო უნივერსიტეტში (1925), რომელსაც თავადვე განაგებდა. 1932–1959 წლებში იყო თბილისის სახელმწიფო სამედიცინო ინსტიტუტის დირექტორის მოადგილე, 1945 წლიდან – პრორექტორი.
ჟღენტი შეისწავლიდა ინფექციურ სნეულებებს, ონკოლოგიის, კარდიოანგიოპათოლოგიის, გერონტოლოგიის, ასევე საქართველოში უმაღლესი სამედიცინო განათლებისა და საქართველოს მედიცინის ისტორიის საკითხებს. მან ქართულ ენაზე შეადგინა პათოლოგიური ანატომიის პირველი სახელმძღვანელოები, მანვე დააარსა საქართველოს პათოლოგ ანატომთა სამეცნიერო საზოგადოება, რომელსაც ჟღენტის გარდაცვალების შემდეგ მისი სახელი მიენიჭა.
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:ქართველი ანატომები კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ოზურგეთის მუნიციპალიტეტში დაბადებულები კატეგორია:ლენინის ორდენის კავალრები კატეგორია:საპატიო ნიშნის ორდენის კავალრები კატეგორია:დიდუბის პანთეონში დაკრძალულები კატეგორია:საბჭოთა კავშირის კომუნისტური პარტიის წევრები ვ
ლიომბაი
ლიომბაი (Llombay, Llombai) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რიბერა-ალტის კომარკის შემადგენლობაში. ფართობი — 55,6 კმ². მოსახლეობა — 2653 კაცი (2020 წ.).
სქოლიო
კატეგორია:ვალენსიის მუნიციპალიტეტები კატეგორია:ვალენსიის ქალაქები
ინდონეზიის ტურიზმი
ინდონეზიის ტურიზმი ინდონეზიის ეკონომიკის მნიშვნელოვანი სექტორია. 2017 წლისთვის ინდონეზია მსოფლიო ტურისტულ ინდუსტრიაში მე-20 ადგილზე იყო, ტურიზმის სექტორის ზრდის სისწრაფის მხრივ კი მსოფლიოში მეცხრე ქვეყანა იყო, აზიაში - მესამე ადგილზე იმყოფებოდა, ხოლო სამხრეთ-აღმოსავლეთ აზიაში - პირველზე. . 2019 წლისთვის ინდონეზია 20 მილიონი ტურისტის მიღებასა და მთლიან შიდა პროდუქტში ტურიზმის წილის 8%-მდე ზრდას ისახავს მიზნად. საქონლისა და მომსახურების ექსპორტით ინდონეზიის ტურიზმის სექტორი მეოთხე ადგილზეა.
2016 წელს ინდონეზიას 12.02 მილიონი ტურისტი ეწვია, რაც2015 წელთან შედარებით 15.5%-ით მეტია. 2017 წლისთვის კი ქვეყანა 10 406 759-მა საერთაშორისო ტურისტმა მოინახულა. 2015 წლის მონაცემებით ქვეყანას 9,73 მილიონი ტურისტი ეწვია, რომელთა სასტუმროებში დარჩენის საშუალო ხანგრძლივობაც 7.5 ღამე იყო და ყოველმა ტურისტმა ვიზიტის დროს საშუალოდ 1142 აშშ დოლარი დახარჯა, რაც ყოველ ადამიანზე ყოველდრიურად დახარჯულ 152.22 აშშ დოლარს უდრის. ინდონეზიისთვის საერთაშორისო ტურისტთა ხუთი მთავარი წყარო დინგაპური, მალაიზია, ჩინეთი, ავსტრალია და იაპონიაა.
მსოფლიო ეკონომიკური ფორუმის 2017 მოხსენების მიხედვით მოგზაურობისა და ტურიზმის კონკურენტუნარიანობის ინდექსით (4.2 ქულა) ინდონეზია მსოფლიოს 136 ქვეყანას შორის 42-ე ადგილზეა. 2017 წელს საერთაშორისო ტურიზმიდან მიღებულმა შემოსავალმა 10 761 000 000 აშშ დოლარი შეადგინა, რაც საშუალოდ ყოველი ჩამომსვლელის მიერ დახარჯულ 1 034 აშშ დოლარს უტოლდება. მოგზაურობისა და ტურიზმის ინდუსტრიაში 3 468 400 ადგილია შექმნილი, რაც ქვეყნის მთლიანი სამუშაო ადგილების 2.9%-ს შეადგენს. ტურისზმის სექტორის წილი ქვეყნის მთლიან შიდა პროდუქტში 3.3%-ია. ქვეყანას საუკეთესო მაჩვენებლები ფასების კონკურენტუნარიანობისა (6.0 ქულა, მეხუთე ადგილი) და ბუნებრივი რესურსების (4.7 ქულა, მე-14 ადგილი) სვეტებში აქვს, ხოლო ყველაზე ცუდი მაჩვენებლები — გარემოს მდგრადობის (3.2 ქულა, 131-ე ადგილი) და ჯანმრთელობისა და ჰიგიენის (4.3 ქულა, 108-ე ადგილი) სვეტებში.
მიმოხილვა
ინდონეზიის ტურიზმისთვის როგორც ბუნება, ისეკულტურა მთავარი კომპონენეტებია. ბუნებრივი მემკვიდრეობა ტროპიკული კლიმატის და 17 508 კუნძულის არქიპელაგის (რომელთაგანაც 6000 დასახლებულია) უნიკალურ კომბინაციას წარმოადგეს. ქვეყნის საზღვაო საზღვრის სიგრძე 54 716 კილომეტრს შეადგენს და მსოფლიო მასშტაბით მხოლოდ კანადას ჩამორჩება. პოპულარულ ლანდშაფტურ დანიშნულების ადგილებს შორისაა: ბალის სანაპიროები და პლაჟები, წყალქვეშ ყვინთვის ცენტრები ბუნაკენში, ბრომოს მთა აღმოსავლეთ იავაზე, ტობას ტბა და ეროვნული პარკები სუმატრაზე და სხვა. ბუნებრივ ღირსშესანიშნაობებთან ერთად ინდონეაზიას მდიდარი კულტურული მემკვიდრეობა აქვს, რომელშიც ქვეყნის განვითარების ისტორია და ეთნიკური მრავალფეროვნებაა გამოხატული. არქიპელაგის გარშემო 700-ზე მეტი ცოცხალი ენა გამოიყენება. კულტურული ტურიზმის მთავარი დანიშნულების ადგილებია ანტიკური ხანის ტაძრები ბორობუდური და პრამბანანი, ბალი თავისი ინდუისტური ფესტივალებით, ჯოკიაკარტა, მინანგკაბაუს, ტორაჯასა და სხვა ეთნიკური ჯგუფების წეს-ჩვეულებები.
10 პრიორიტეტული ტურისტული ღირსშესანიშნაობა
ინდონეზიის ტურიზმი მნიშვნელოვანწილად ეყრდნობა კუნძულ ბალის მიმზიდველობას. ძირითადად, უცხოელ ტურისტთა დიდი ნაწილი მხოლოდ ბალის ტურისტულ ღირსშესანიშნაობებს ათვალიერებს, თანაც კუნძულს საკმაოდ კარგად განვითარებული ტურისტული კულტურა და ინფრასტრუქტურა აქვს. ტურიზმიდან მიღებული კეთილდღეობის განაწილებისა და ტურიზმთან დაკავშირებული ეკონომიკური შესაძლებლობების ინდონეზიის პროვინციებში თავმყორისათვის, ტურიზმის ხელმძღანელობამ შექმნა პროგრამა, რომელიც მიზანმიმარტულია ბალის ალტერნატიული ტურისტული ღრირსშესანიშნაობების შექმნასა და დამატებაზე.
2016 წლის შუა ხანებში ინდონეზიის ტურიზმის მინისტრისის გადაწყვეტილებით საფუძველი ჩაეყარა ახალ პროგრამას სახელწოდებით „10 პრიორიტეტული ტურისტული ღირსშესანიშნაობა (ინდონეზიურად: 10 Destinasi Wisata Prioritas),“ სხვანაირად „ახალი ბალი.“ ათ ტურისტულ ღირსშესანიშნაობას შორისაა: ბოროდობურის ტაძარი, ტბა ტობა, მთა ბრომო, კომოდოს ეროვნული პარკი, ათასი კუნძული, მანდალიკას საკურორტო სივრცე, ვაკატობის ეროვნული პარკი, ტანჯუნგ კელაიანგის სანაპირო, ტანჯუნგ ლესუნგის სანაპირო და კუნძული მოროტაი. ტურისტული ინფრასტრუქტურის შექმნისა და განვითარებისთვის პროგრამის მეშვეობით ახალი სასტუმროების, ოჯახური სასტუმროები, რესტორნები, ხელნაკეთი ნივთებისა და სუვენირების მაღაზიები მოეწყო. გარდა ამისა, ახალი აეროპორტების მეშვეობით ეს რეგიონები სხვა რეგიონებს დაუკავშირდა. უნდა აღინიშნოს, რომ 2017 წლისთვის 10 პრიორიტეტული ღირსშესანიშნაობიდან მხოლოდ ოთხს ექცევა საკმარისი ყურადღება და საჭირო აღჭურვილობითაა უზრუნველყოფილი, ესენია: ტბა ტობა ჩრდილოეთ სუმატრაში, ბოროდობური ცენტრალურ იავაში, კომოდოს ეროვნული პარკი და მანდალაიკა ლომბოკში.
სქოლიო
კატეგორია:ინდონეზიის ტურიზმი ინდონეზია
The Go-Go's
The Go-Go's — ამერიკული როკ-ჯგუფი კალიფორნიიდან. ჩამოყალიბდა 1978 წელს. თავისი არსებობის განმავლობაში ჯგუფს გამოშვებული აქვს 4 სტუდიური ალბომი და 13 სინგლი. დებიუტური ალბომი Beauty and the Beat პირველ პოზიციაზე ავიდა ბილბორდ 200-ის ჩარტში და ჟურნალ „როლინგ სტოუნის“ ყველა დროის 500 საუკეთესო ალბომის სიაში მოხვდა. ჯგუფის 7 მილიონზე მეტი ალბომია გაყიდული.
სქოლიო
კატეგორია:ამერიკული ჯგუფები კატეგორია:ამერიკული როკ-ჯგუფები კატეგორია:1978 წელს ჩამოყალიბებული ჯგუფები
იტაპაჟიპი
იტაპაჟიპი (Itapagipe) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 420 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ ფრუტალის შემადგენლობაში.
2010 წლის მონაცემებით, მოსახლეობა 13 656 ადამიანს შეადგენდა, მოსახლეობის სიმჭიდროვე 7.58 კმ²-ზე. ფართობი 1 802 436 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ყუბანის სახელმწიფო ტექნოლოგიური უნივერსიტეტი
ისტორია
thumb|left|180px|უნივერსიტეტის რექტორი ვ.გ. ლობანოვი ყუბანის რეგიონში პირველი უმაღლესი საგანმანათლებლო ინსტიტუტი, ყუბანის პოლიტექნიკური ინსტიტუტი (1918-1919 წლებში იწოდებოდა ჩრდილოეთ კავკასიის პოლიტექნიკურ ინსტიტუტად) 1918 წლის 16 ივნისს ეკატერინოდარში დაარსდა. ინსტიტუტის დამფუძნებელთა შორის იყო მსოფლიოში ცნობილი ფიზიკოსი და ელექტრონული ტელევიზიის გამომგონებელი, ბორის ლვოვიჩ როსინგიც.
თვალჭყეტიასებრნი
თვალჭყეტიასებრნი (Burhinidae) — ფრინველთა ოჯახი მეჭვავიასნაირთა რიგისა.
ყუბანის სახელმწიფო ტექნოლოგიური უნივერსიტეტი
ისტორია
1923 წელს ყუბანის პოლიტექნიკური ინსტიტუტი ოფიციალურად დაიხურა, თუმცა აკადემიური პერსონალი და ინსტიტუტის აღჭურვილობა ყუბანის სოფლის მეურნეობის ინსტიტუტში (ჩამოყალიბდა 1922 წელს პოლიტექნიკურის სოფლის მეურნეობის ფაკულტეტიდან) გადავიდა, სადაც კრასნოდარში უმაღლესი ტექნიკური განათლების განვითარება განაგრძეს. რუსეთის ისტორიის არასტაბილური პერიოდის გამო, პროფესორები და ლექტორები ადგილობრივი საკვებისა და სასმელის მრეწველობის საჭიროებების შესაბამისად ცდილობდნენ განათლების ხარისხის გაუმჯობესებასა და კვლევითი საქმიანობის წარმართვას. სწორედ ამან შეუწყო ხელი საკვების მეცნიერების ორი მთავარი დისციპლინის განვითარებას. პირველი ცხიმებისა და ნავთობის, მეორე კი ღვინის წარმოების ტექნოლოგია იყო. 1938 წელს სოფლის მეურნეობის ინსტიტუტის დაყოფისა და ტრანსფორმაციის შემდეგ ცხიმების ინდუსტრიის ქიმიურ-ტექნოლოგიური ინსტიტუტი და ღვინის წარმოებისა და მევენახეობის ინსტიტუტი ჩამოყალიბდა. 1943 წელს აღნიშნული ინსტიტუტები ერთმანეთს შეერწყა და კრასნოდარის კვების ტექნოლოგიების ინსტიტუტი ჩამოყალიბდა, რომელიც სსრ კავშირის მასშტაბით კვების მეცნიერებების წამყვან უმაღლეს საგანმანათლებლო ინსტიტუტად ითვლებოდა.
1963 წელს კრასნოდარის კვების ტექნოლოგიების ინსტიტუტი კრასნოდარის პოლიტექნიკურ ინსტიტუტად გადაკეთდა. ინსტიტუტში რამდენიმე ახალი პროგრამა ამოქმედდა, რასაც უნივერსიტეტში ჩარიცხულ სტუდენტთა და აკადემიური პერსონალის რაოდენობის ზრდა მოჰყვა. 1980 წლის 11 აპრილს ინსტიტუტი შრომის წითელი დროშის ორდენით დაჯილდოვდა.
თვალჭყეტიასებრნი
XX საუკუნის პირველ ნახევარში ოჯახი შეიყვანეს მეჭვავიასნაირთა რიგის წინტალების ქვერიგში. 70-იან წლებში, საბჭოთა ორნითოლოგებმა გამოიკვლიეს მეჭვავიასნაირთა, წეროსნაირთა და თვალჭყეტიასებრთა ტაქსონებში შემავალი ფრინველები და ეს უკანასკნელი წეროსნაირებს მიაკუთვნეს. თანამედროვე კლასიფიკაციით ისევ შეიყვანეს მეჭვავიასნაირთა რიგში.
ყუბანის სახელმწიფო ტექნოლოგიური უნივერსიტეტი
ისტორია
1990-იანი წლებისთვის კრასნოდარის პოლიტექნიკური ინსტიტუტი წამყვან საგანმანათლებლო ინსტიტუტად ითვლებოდა რუსეთში. 1993 წლის ნოემბერში ინსტიტუტს უნივერსიტეტის სტატუსი მიენიჭა და ყუბანის სახელმწიფო ტექნოლოგიური უნივერსიტეტი (KubSTU) ეწოდა. 2015 წლის 6 ნოემბერს ყუბანის სახელმწიფო ტექნოლოგიური უნივერსიტეტი რუსეთის ფედერაციის მთავრობის პრიზით დაჯილდოვდა.
ბიბლიოთეკა
thumb|rigt|180px|უნივერსიტეტის ერთ-ერთი შენობა ყუბანის სახელმწიფო ტექნოლოგიური უნივერსიტეტის ბიბლიოთეკა მოიცავს 1 მილიონზე მეტ სამეცნიერო, სასწავლო და მხატვრულ ლიტერატურას. ბიბლიოთეკაშიო 9 სამკითხველო დარბაზი ფუნქციონირებს. წიგნების გატანა ბიბლიოთეკი 5 დეპარტამენტიდანაა შესაძლებელი. ბიბლიოთეკაში მუშაობს ადგილობრივი ინტერნეტ-ქსელი და მომხმარებლებს ელექტრონულ კატალოგებში ლიტერატურის შესახებ ინფორმაციის მოპოვება შეუძლიათ. ბიბლიოთეკაში დაცულია ყუბანის სახელმწიფო ტექნოლოგიური უნივერსიტეტის მეცნიერთა ნაშრომები, უნივერსიტეტში დაცული დისერტაციები, იშვიათი დ უცხოური ჟურნალ-გაზეთები და წიგნები და სხვა.
თვალჭყეტიასებრნი
შეფერილობაში სქესობრივი დიმორფიზმი არ გამოიხატება. ფერად ქვიშისფერ-ყავისფრები არიან, აყრია გრძივი ან ღვენთისებური მუქი ლაქები. სხეულის ქვედა ნაწილი, წარბები, თავის გვერდითა ზოლები ღიაა. კუდზე და ფრთებზე შავი და თეთრი ფერის მონაკვეთებია.
ყუბანის სახელმწიფო ტექნოლოგიური უნივერსიტეტი
აკრედიტაცია
thumb|left|180px|უნივერსიტეტის საერთო საცხოვრებელი ყუბანის სახელმწიფო ტექნოლოგიური უნივერსიტეტს გავლილი აქვს სახელმწიფო ატესტაციისა და აკრედიტაციის პროცესი. ლიცენზიის შესაბამისად, ყუბანის სახელმწიფო ტექნოლოგიურ უნივერსიტეტს 66 სპეციალობაში სპეციალისტთა, 20 საბაკალავრო პროგრამა და 1 სამაგისტრო პროგრამა, ფილოსოფიის დოქტორთა 51 სამეცნიერო სფეროში და დოქტორთა 9 სამეცნიერო სფეროში მომმზადების უფლება აქვს. უნივე3რსიტეტის ფუნქციონირებს წინა-საუნივერსიტეტო მომზადების პროგრამაც.
თვალჭყეტიასებრნი
გავრცელებული არიან ყველა კონტინენტზე ანტარქტიდის გარდა, უპირატესად ტროპიკულ და სუბტროპიკულ განედებში. ბინადრობს ღია ლანდშაფტებში — თიხოვან და ქვიშიან უდაბნოებში და ნახევარუდაბნოებში, შეთხელებული ბალახოვანი საფარის მქონე სტეპებში. საქართველოში მიმოფრენისას გვხვდება თვალჭყეტია.